Sanger deel eerste foto’s van sy pienkvoetRetief Burger en sy seuntjie, Wynand (Foto: Susan du Toit/Facebook) Die Afrikaanse gospelsanger, Retief Burger, het skattige foto’s van sy babaseuntjie, wat ‘n maand oud is, op Facebook gedeel. Die sanger en sy vrou, Isabel, het op 17 Mei hul babaseuntjie in die wêreld verwelkom. Retief het hom tot Facebook gewend om sy blydskap uit te druk. “Wynand Joshua Burger, gebore om 10:18 op Dinsdag 17 Mei 2016. 3,55kg! Baba en mamma is veilig. Prys die Here alleen wat lewe gee!” het geskryf. Die bulletjie is vernoem na die sanger se pa, Wynand. Retief is onlangs benoem vir ŉ Tempo-toekenning vir sy Nou en vir altyd-album. Die foto’s is deur Susan du Toit geneem.